钦定古今图书集成/明伦汇编/人事典/第060卷 > 《暮春病中述怀二首》前人
## 钦定古今图书集成/明伦汇编/人事典/第060卷 > 《暮春病中述怀二首》前人

花落长安春事过，侧身天地甲兵多。马卿消渴空成
赋，阮籍徉狂独放歌。病起春风吹鬓发，酒醒寒月上
关河。凭栏却忆十年事，长啸谁持《返日戈》。

又

万方云气护蓬莱，春色苍茫紫极开。天阔高台招骏
去，风生大漠射雕来。明时病益江湖思，佳节愁深鼓
角哀。堪笑腐儒通籍晚，艰危心折请缨才。